En fjerde grundantagelse går ud på, at kulturspredningen oftest sker ved inspiration og lån: "''Enhver livskraftig Kultur indeholder en medfødt Tilbøjelighed til at brede sig over nye Omraader. Som en Skov, der kaster sine Frø og gror ud over Landet overalt, hvor Kaarene tillader det, saaledes vokser en Kultur i Bredden saavel som i Højden; men der er dog en afgørende Forskel paa den biologiske og den kulturelle Udbredelse, fordi den sidstnævnte foregaar i Form af mere eller mindre bevidste Laan fra Naboerne. Hvad betinger Laanene? Ofte ganske simpelt det yderst menneskelige Karaktertræk, at man hos de andre finder noget, som man synes er bedre end ens eget, enten det nu virkelig er mere formaalstjenligt, eller det blot er noget nyt, et tilfældigt Modelune, som stikker i Øjnene.''"<ref name="BS 72">Birket-Smith (1948), s. 72</ref> En mere effektiv krigsførsel, kvinderov og handel kan være medvirkende til kulturspredningen.<ref>Birket-Smith (1948), s. 72f</ref> Sådanne former for spredning kaldes ''[[diffusionisme]]''.
Kultur Materiel_kultur